כולם מדברים על סרום, לפנים, לעיניים ולגוף. אבל מה זה בעצם סרום? איך בוחרים וכיצד משתמשים?
סרום הוא תמצית מרוכזת של מגוון עשיר של חומרים פעילים בעלי מולקולה קטנה כמו ויטמינים, מינרלים, שמנים, הורמונים, תמציות של תאים, אנזימים, תמציות צמחים, חלבוני חיטה או חומצה הילארונית. בשל המולקולה הקטנה של החומרים, לסרום יש יכולת חדירה וספיגה טובה יותר לתוך שכבות העור התחתונות”.
הסרום הוא מוצר טיפוח חדש יחסית והוא יצא לשוק לראשונה לפני כ-20 שנה. תעשיית הקוסמטיקה השאילה את השם סרום מעולם הרפואה, בו הסרום הוא נסיוב המופק מדם ומשתמשים בתכונותיו לריפוי והגנה. הראשונים שנתנו לתכשירי הטיפוח את השם שאלו את התכונות הוויזואליות של החומר – נוזל צמיגי שקוף.
מאז, פותחו סוגים רבים של סרומים, המותאמים לסוגי עור שונים ואשר מיועדים למטרות שונות. “המשותף לכל סוגי הסרום הוא הבסיס שלהם.
תפקידו של הסרום הוא קריטי בהגנה על העור.
בעשור האחרון, לאור הבנה עמוקה של מנגנוני העור, פותחו סרומים בעלי השפעה עמוקה ביותר. מומלץ לנצל יתרונות אלו ולהשתמש בכמה שיותר תכשירים פעילים, בכדי להגן על העור ולמנוע את הזדקנותו בגיל צעיר”.
הסרום אף פעם אינו מספיק לבדו. הוא השלב הראשון בטיפוח הפנים. סרום יעניק אפקט מתיחה וזוהר מידי, שנוצר הודות למרכיבי סיליקון ומרכיבי מתיחה שיש בו אבל הסרום הוא בעיקר מוליך: הוא מוליך כמובן את המרכיבים שבסרום עצמו אך בנוסף מוליך טוב יותר את החומרים הפעילים במוצרי הטיפוח שתניחי עליו.
היות והסרום מורכב ברובו מ – 95% חומר פעיל, יכולת החדירה שלו לעור והשפעתו לאורך זמן גבוהה בעשרות אחוזים מקרם לחות, מסיכה או קרם לילה. תפקידו הוא טיפול ספציפי לצורך מסוים או בעיה מסוימת. בגלל תכולתו המרוכזת של הסרום מחירו יקר יותר מתכשיר טיפוח רגיל.